i can't meet ntr family members:rgv
ఎన్టీఆర్ ‌కుటుంబీకులను కలిసేది లేదు!
‘లక్ష్మీస్ ఎన్టీఆర్’ సినిమాపై ఇప్పటికే ఎన్టీఆర్ కుటుంబీకులు అభ్యంతరం వ్యక్తం చేస్తున్నారు
TNN | Updated:
Oct 17, 2017, 08:01AM IST
&lsquo;లక్ష్మీస్ ఎన్టీఆర్&rsquo; సినిమాపై ఇప్పటికే ఎన్టీఆర్ కుటుంబీకులు అభ్యంతరం వ్యక్తం చేస్తున్నారు. ఎన్టీఆర్ కుమార్తె పురందేశ్వరి ఈ సినిమా గురించి ఒక ఇంటర్వ్యూలో మాట్లాడుతూ.. ఎన్టీఆర్ జీవితంలో తీయడానికి చాలా గొప్ప చరిత్ర ఉందని, ఏదో ఒక ఎపిసోడ్ ను పట్టుకుని దాన్ని సినిమాగా తీస్తామని అంటే బాగుండదని వ్యాఖ్యానించారు. అలాగే రామ్ గోపాల్ వర్మ ప్రతిపాదిస్తున్న ఈ సినిమా పట్ల తెలుగుదేశం పార్టీ తీవ్రమైన ఆగ్రహాన్ని వ్యక్తం చేస్తోంది. ఇప్పటికే పలువురు టీడీపీ నేతలు ఈ విషయంలో అభ్యంతరాలను వ్యక్తం చేశారు. వారికి ఆర్జీవీ కౌంటర్లు ఇస్తున్నాడు.
అదలా ఉంటే.. ఈ సినిమా విషయంలో తను ఎన్టీఆర్ కుటుంబీకులను ఎవ్వరినీ కలవను అని వర్మ కుండబద్ధలు కొట్టాడు. సాధారణంగా ఎవరిదైనా బయోపిక్ తీయాలని అనుకుంటే.. సదరు సినీ రూపకర్తలు ఆ వ్యక్తి కుటుంబీకులను కలవడం జరుగుతూ ఉంటుంది. ఇది వరకూ వర్మ కూడా కొన్ని వాస్తవఘటనల ఆధారంగా సినిమాలు తీసినప్పుడు సదరు వ్యక్తులను బాగా ఎరిగిన వారిని సంప్రదించాడు. అయితే ఎన్టీఆర్ పై సినిమా నేపథ్యంలో.. ఎన్టీఆర్ కుటుంబీకులను కలవను అని వర్మ అంటున్నాడు.